陽羨春歌
作者：陳克
朝代：宋

paragraphs: 石亭梅花落如積，吐鮫斕斑竹茹赤。
祝陵有酒清若空，煮糯蒸魚作寒食。
長橋新晴好天氣，兩市兒郎櫂船戲。
溪頭饒鼓狂殺儂，青蓋紅裙偶相值。
風光何處最可憐，邵家高樓白日邊。
樓下遊人顔色喜，溪南黄帽應羞死。
三月未有二月殘，靈龜可信渰水乾。
葑草青青促歸去，短蕭橫笛說明年。